open-index/open-wikipedia-markdown huggingface dataset:
ஏஞ்சலா ஜுர்தக் கோவ்ரி

**ஏஞ்சலா ஜூர்தக் கோவ்ரி** (*Angela Jurdak Khoury*) (செப்டம்பர் 24,1915-மே 29,2011) லெபனானைச் சேர்ந்த இராஜதந்திரியும் மற்றும் கல்லூரிப் பேராசிரியரும்வார்.

## இளமை வாழ்க்கை
ஏஞ்சலா ஜுர்தக், லெபனானின் தௌர் எல் சௌயரில் பெய்ரூத் அமெரிக்கப் பல்கலைக்கழக ஆசிரியரும், கணிதவியலாளரும் வானியலாளருமான மன்சூர் அன்னா ஜூர்தக் மற்றும் இலியா அப்ஸ் ஜூர்தக் ஆகியோருக்கு மகளகப் பிறந்தார். இவர் அமெரிக்க இளையோர் மகளிர் கல்லூரியிலும் பின்னர் பெய்ரூத் அமெரிக்கப் பல்கலைக்கழகத்திலும் பயின்றார். 1937 இல் இளங்கலை படிப்பையும், 1938 இல் சமூகவியலில் முதுகலைப் பட்டத்தையும் முடித்தார். பிற்காலத்தில், வாசிங்டன் டி. சி. யில் உள்ள அமெரிக்கப் பல்கலைக்கழகத்தில் சர்வதேச உறவுகளில் முனைவர் பட்டம் பெற்றார்.

ஒரு இளம் பெண்ணாக, ஏஞ்சலா ஜுர்தக் லெபனான் தேசிய டென்னிசு அணியில் உறுப்பினராக இருந்தார். கச்சேரிகளில் பியானோ வாசித்தார். மேலும் நீண்ட தூர நீச்சல் வீரராகவும் அறியப்பட்டார்.

## தொழில் வாழ்க்கை
1938 ஆம் ஆண்டு தொடங்கி பெய்ரூத்தின் அமெரிக்கப் பல்கலைக்கழகத்தில் சமூகவியல் கற்பித்தார். பல்கலைக்கழகத்தின் முதல் பெண் பயிற்றுவிப்பாளராக இவர் இருந்தார். இரண்டாம் உலகப் போரின் போது சிரியா, லெபனான் மற்றும் பாலஸ்தீனத்திற்கான நேச நாடுகளின் வானொலி நிலையத்தில் உதவி இயக்குநராகப் பணியாற்றினார். போருக்குப் பிறகு,  ஐக்கிய நாடுகள் அவைக்கான லெபனான் தூதுக்குழுவில் சேர்ந்தார். மேலும் வாசிங்டன் டி. சி. யை தளமாகக் கொண்ட லெபனானின் தூதரகத்தில் உறுப்பினராக இருந்தார். கோவ்ரி, சிலகாலம் நியூயார்க்கில் லெபனான் தூதராக இருந்தார். மேலும் 1946 ஆம் ஆண்டில் நிறுவப்பட்ட பெண்களின் நிலை குறித்த ஐக்கிய நாடுகள் ஆணையத்தில் பணியாற்றினார். 1966 இல் லெபனானின் வெளியுறவு அமைச்சகத்திலிருந்து தனது பதவியை துறந்து வெளியேறினார்.

1967 முதல் 1982 இல் ஓய்வு பெறும் வரை ஜார்ஜ் மேசன் பல்கலைக்கழகத்தில் அரசாங்கப் பேராசிரியராக இருந்தார்.

## கௌரவங்கள்
1959 ஆம் ஆண்டில் லெபனான் அரசாங்கத்தால் இவருக்கு தேசிய செடர் ஆணை வழங்கப்பட்டது. ஜார்ஜ் மேசன் பல்கலைக்கழகத்தில் இவரது நினைவாக அரசு மற்றும் சர்வதேச அரசியலில் சிறந்து விளங்குபவர்களுக்கான *ஏஞ்சலா ஜே. கோவ்ரி* விருது  வழங்கப்படுகிறது.

## சொந்த வாழ்க்கை
ஏஞ்சலா ஜுர்தக், 1949 இல் வழக்கறிஞரான சூக்ரி இஸ்ஸா கோவ்ரி என்பவரை மணந்தார். இவர்களுக்கு பிலிப் மற்றும் ஜார்ஜ் என்ற இரண்டு மகன்கள் இருந்தனர். 1985 ஆம் ஆண்டில் இவரின் கணவர் இறந்தார்.  ஏஞ்சலா ஜுர்தக் கோவ்ரி 2011 இல், தனது 95 வயதில், வாசிங்டன் டி. சி. யில் இறந்தார். She lived in her later years with her sister Salma Mansur Jurdak, also a diplomat based in Washington D.C.; Salma Jurdak died in 2017 at age 97.

## மேற்கோள்கள்

## வெளி இணைப்புகள்
*
*A photograph of Angela Jurdak in 1946, as part of the United Nations Commission on the Status of Women, with six other representatives including Minerva Bernardino of the Dominican Republic, Marie-Hélène Lefaucheux of France, and Bodil Begtrup of Denmark.

## மேலும் வாசிக்க
*Marie Aziz Sabri, *Pioneering Profiles: Beirut College for Women* (Khayat Books 1967). (Includes an entry on Angela Jurdak Khoury.)

பகுப்பு:2011 இறப்புகள்
பகுப்பு:1915 பிறப்புகள்
பகுப்பு:லெபனான் மக்கள்
பகுப்பு:தூதர்கள்
அனிஸ் ஹாரூன்

**அனிஸ் ஹாரூன்** (*Anis Haroon*) பாக்கித்தானைச் சேர்ந்த பெண்கள் உரிமை ஆர்வலராவார். 2013 இல் சிந்து மாகாணத்தின் முன்னாள் இடைக்கால மாகாண அமைச்சராக இருந்தார். இவர் பெண்களின் நிலை குறித்த தேசிய ஆணையத்தின் தலைவராக உள்ளார். 2016 ஆம் ஆண்டில், இவரது சுயசரிதை வெளியிடப்பட்டது.

## ஆரம்பகால வாழ்க்கை மற்றும் கல்வி
அனிஸ் ஹாரூன் ஐதராபாத் இராச்சியத்தைச் சேர்ந்த ஒரு குடும்பத்தில் பிறந்தார். கராச்சி பல்கலைக்கழகத்தில் சட்டத்தில் பட்டம் பெற்றுள்ளார்.

## மேற்கோள்கள்

பகுப்பு:1947 பிறப்புகள்
பகுப்பு:பாக்கித்தான் பெண் உரிமை செயற்பாட்டாளர்கள்
பகுப்பு:வாழும் மக்கள்
இடச்சேரி விருது

**இடச்சேரி விருது** (*Edasseri Award*) என்பது மலையாள மொழியில் உருவாக்கப்பட்ட சிறந்த இலக்கியப் படைப்புகளுக்கு வழங்கப்படும் ஓர் இந்திய இலக்கிய விருதாகும். மலையாளக் கவிஞர் இடச்சேரி கோவிந்தன் நாயரின் நினைவாக இடச்சேரி சமாரகச் சமிதியால் 1982-இல் இந்த விருது நிறுவப்பட்டது. ஒவ்வொரு ஆண்டும் கவிதை, நாவல், சிறுகதை போன்ற பிரிவுகளில் விருதுக்குப் பரிசீலிக்கப்படுகிறது. பரிசீலனைக்காகப் பெறப்பட்ட கையெழுத்துப் பிரதிகள் மற்றும்/அல்லது அச்சிடப்பட்ட புத்தகங்களின் முதற்கட்ட ஆய்வுக்குப் பிறகு ஒரு குறுகிய பட்டியல் தயாரிக்கப்படுகிறது. மேலும் மூன்று உறுப்பினர்களைக் கொண்ட நடுவர் குழு இந்த குறுகிய பட்டியலிடப்பட்ட தேர்விலிருந்து விருதுக்கான படைப்பைத் தீர்மானிக்கிறது.

## விருது பெற்றவர்கள்

## மேற்கோள்கள்


## வெளி இணைப்புகள்
* Edasseri Smaraka Samithi
பகுப்பு:மலையாள இலக்கிய விருதுகள்
பகுப்பு:இந்திய இலக்கிய விருதுகள்
அம்பலகாரன்பட்டி

**அம்பலகாரன்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய அம்பலகாரன்பட்டி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 151.22 மீ. உயரத்தில், () என்ற புவியியல் ஆள்கூறுகள் கொண்டு அம்பலகாரன்பட்டி அமையப் பெற்றுள்ளது.

## கல்வி
### கல்வி நிலையம்
அரசினர் பல்தொழில்நுட்பக் கல்லூரி ஒன்று அம்பலகாரன்பட்டி பகுதியில் இயங்கி வருகிறது.
## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், அம்பலகாரன்பட்டி ஊரின் மொத்த மக்கள்தொகை 7,895 பேர் ஆகும். இதில் 3,940 பேர் ஆண்கள் மற்றும் 3,955 பேர் பெண்கள் ஆவர்.
## அரசியல்
அம்பலகாரன்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
வந்திதா தாரியால்

**வந்திதா தாரியால்** (*Vandita Dhariyal*) இந்தியாவின் குசராத்து மாநிலத்தைச் சேர்ந்த ஒரு நீச்சல் வீராங்கனையாவார். வண்ணத்துப் பூச்சி பாணி நீச்சல் போட்டிகளில் இவர் பங்கேற்கிறார். 

## தொழில்
2009 ஆம் ஆண்டு உலக நீர்சார் விளையாட்டு வெற்றியாளர் போட்டிகளில் பல்வேறு நீச்சல் போட்டிகளிலும், 2009 ஆம் ஆண்டு ஆசிய உட்புற விளையாட்டுப் போட்டிகளில் குறுகிய கால நீச்சல் போட்டிகளிலும் வந்திதா தாரியால் பங்கேற்றார். 2010 ஆம் ஆண்டு தெற்காசிய விளையாட்டுப் போட்டிகளில் 100 மீட்டர் வண்ணத்துப் பூச்சி பாணி நீச்சல் போட்டியில் வெள்ளிப் பதக்கம் வென்றார்.

2017 ஆம் ஆண்டு ஆகத்து மாதம் 21 ஆம் தேதியன்று வந்திதா தாரியால் 13 மணி நேரம் 10 நிமிடங்களில் ஆங்கிலக் கால்வாயை நீந்தி, குசராத்து மாநிலத்திலிருந்து ஆங்கிலக் கால்வாயை நீந்திய முதல் பெண்மணி என்ற பெருமையைப் பெற்றார்.

## தனிப்பட்ட வாழ்க்கை
வந்திதா தாரியால் குசராத்து மாநிலம் அகமதாபாத்தைச் சேர்ந்தவர். இவருக்கு கமலேசு நானாவதி என்ற பயிற்சியாளர் நீச்சல் பயிற்சி அளித்தார். தில்லியில்  உள்ள லேடி சிறீ ராம் மகளிர் கல்லூரியில் பட்டம் பெற்றார். தற்போது இலண்டன் பொருளாதாரப் பள்ளியில் உளவியலை முக்கிய பாடமாகக் கொண்டு மேற்படிப்பு பயின்று வருகிறார்.

## மேற்கோள்கள்

பகுப்பு:குஜராத் மக்கள்
பகுப்பு:நீச்சல் வீரர்கள்
பகுப்பு:இந்தியப் பெண் விளையாட்டு வீரர்கள்
சாமுண்டி தேவ நாயகர்

**சாமுண்டி தேவ நாயகர்** என்பவர் புறப்பொருள் வெண்பாமாலைக்கு உரையெழுதிய  உரையாசிரியர்களில் ஒருவராவார். இவர் மாகறல் என்னும் ஊரைச் சேர்ந்தவர். இவ்வூர், சயங்கொண்ட சோழ மண்டலத்து மேற்கானாட்டைச் சேர்ந்தது என்று கல்வெட்டொன்று கூறுவதாகச் செந்தமிழ்த் தொகுதி கூறுகின்றது.

சயங்கொண்ட சோழமண்டலத்து மேற்கானாட்டு
மாகறலூர் கிழார் சாமுண்டி தேவ நாயகர் 
             
செந்தமிழ்த் தொகுதி -1, (45-46)

"கிழார்" என வருவதைக் கொண்டு இவர் வேளாண் குடியினர் எனக் கருதப்படுகிறது. இவரது காலம் பொ.ஆ.13 அல்லது பொ.ஆ.14-ம் நூற்றாண்டு எனக் குறிப்பிடப்படுகிறது. 
## மேற்கோள்கள்

பகுப்பு:தமிழ் உரையாசிரியர்கள்
பங்கிம் விருது

**பங்கிம் விருது** எனும் பங்கிம் புரசுகார் (*Bankim Memorial Award*)  என்பது வங்க மொழி புனைகதைகளுக்கான பங்களிப்புக்காக மேற்கு வங்காள அரசால் வழங்கப்படும் மிக உயர்ந்த விருது ஆகும். 19ஆம் நூற்றாண்டின் பிரபல வங்காள நாவலாசிரியரான பங்கிம் சந்திர சட்டர்ஜியின் நினைவாக இந்த விருது 1975ஆம் ஆண்டு நிறுவப்பட்டது. இது 2003ஆம் ஆண்டு தகவல், கலாச்சார விவகாரத் துறையின் கீழ் செயல்படும் பசுசிம்பங்கா பங்களா அகாதமியின் கீழ் கொண்டுவரப்பட்டது. இந்த விருதை மேற்கு வங்க முதல்வர் வழங்குகிறார்.

## விருது பெற்றவர்கள்

* 1975 &#x2013; பிரபோத் சந்திர சென்
* 1982 &#x2013; கூர் கிஷோர் கோஷ்
* 1983 &#x2013; சுனில் கங்கோபாத்யாயா &#x2013; *சேய் சாமே* (புதினம், 2 தொகுதி)
* 1984 &#x2013;சுசில் ஜனா
* 1985 &#x2013; பிரபுல்லா ராய் &#x2013; *[https://web.archive.org/web/20160304173738/http://discountpandit.com/products/bangalore/books/akasera-nice-manusha-mta4mdi=.html ஆகாஷர் நீச்சே மனுஷ்]* (புதினம்)
* 1986 &#x2013; அமியா பூஷன் மஜும்தார் &#x2013; *இராஜ்நகர்* (புதினம்)
* 1987 &#x2013;அமலேந்து சக்ரவர்த்தி &#x2013; ஜபஜ்ஜிபன் (புதினம்)
* 1988 &#x2013; சசீந்திரநாத் பந்தோபாத்யாய்
* 1990 &#x2013; திபியேந்து பாலிட்
* 1991 &#x2013; கமல் குமார் மஜும்தார் &#x2013; கல்பசமாக்ரா (முழுமையான கதைகள்) (மரணத்திற்குப் பின்)
* 1992 &#x2013; அபிஜித் சென் &#x2013; *ராகு சண்டலர் ஹர்ஹ்* (நாவல்)
* 1993 &#x2013;  சங்கர் (மணி சங்கர் முகோபாத்யாய்) - கரேர் மத்தியே கர்
* 1994 &#x2013; சையத் முசுதபா சிராஜ் &#x2013; *அலீக் மனுசு* (நாவல்)
* 1995 &#x2013; மஞ்சுசு தாசுகுப்தா, சந்தீபன் சட்டோபாத்யாய்
* 1996 &#x2013; நபருண் பட்டாச்சார்யா &#x2013; ஹார்பார்ட்(நாவல்) (2007-ல் நந்திகிராம் படுகொலைக்களுக்கு எதிர்ப்பு தெரிவித்து விருது திருப்பி வழங்கப்பட்டது)
* 1998 &#x2013; அதீன் பந்த்யோபாத்யாய &#x2013; துய் பாரத்பர்ஷா (நாவல்)
* ... ... . &#x2013; Bani Basu
* 2000 &#x2013; நாராயண் சன்யால் &#x2013; ரூபமஞ்சரி (3 தொகுதிகள்) (வரலாற்று நாவல்)
* 2001 &#x2013; சமீர் இரக்சித்-துக்கர் அக்யான் (புதினம்),
* 2001 &#x2013; அமர் மித்ரா &#x2013; *அசுவசரித்* (புதினம்)
* 2002 &#x2013; சித்த கோஷல் – நிர்பச்சிதா கல்போ தொகுதி. 2 (தேர்ந்தெடுக்கப்பட்ட கதைகள்)
* 2002  . &#x2013; தபன் பந்தோபாத்யாய் - நாடி, மதி, ஆரண்யா (3 தொகுதிகள்)
* 2004 &#x2013; பகீரத் மிசுரா - மிருகயா
* 2005 &#x2013; சாதன் சட்டோபாத்யாய்
* ... ... . &#x2013; நபேந்து கோசு &#x2013; சந்த் தேகெச்சிலோ (புதினம்)
* ... ... . &#x2013; சுவப்னமோய் சக்ரவர்த்தி &#x2013; *அபாந்திநகர்* (புதினம்)
* 2006 &#x2013; இராம்குமார் முகபாத்யாய்
* 2007 &#x2013; ஜரேஸ்வர் சட்டோபாத்யாய் - சோகிசு
* 2008 &#x2013; கின்னர் ராய் - மிருட்டுகுசும், நளினி பேரா
* 2010 &#x2013; அஃப்சர் அஹ்மத் - பிகாரினி ஓ சுந்தரி ரமோனி கிஸ்ஸா
* 2010 &#x2013; அனில் கோராய் &#x2013; *[https://web.archive.org/web/20160304045416/http://discountpandit.com/products/Bangalore/books/Ananta-Draghima-MTEzODI=.html அனந்த திராகிமா]* ( இரவீந்திரநாத் தாகூர்படைப்புகள் மற்றும் ஓவியங்களில் வண்ணங்களைப் பயன்படுத்துவது பற்றிய ஆய்வு)
* 2011 &#x2013; இரபிசங்கர் பால் &#x2013; *டோசக்நாமா* (புதினம்)
* 2012 &#x2013; கமல் சக்ரவர்த்தி
* 2014 &#x2013; இராமநாத் ராய்
* 2023 &#x2013; ஜெயந்தா டே (புதினம்- அன்னபூர்னா)https://www.deyspublishing.com/public/index.php/product/annapurna-m4fvn

## மேலும் காண்க
* இரவீந்திர விருது
* ஆனந்த விருது
* வங்களா அகாதமி விருது

## மேற்கோள்கள்

பகுப்பு:இந்திய இலக்கிய விருதுகள்
பகுப்பு:வங்காள மொழி இலக்கியம்
அரவிந்த் வேக்தா

**அரவிந்த் வேக்தா** (*Arvind Vegda*) இந்திய நாட்டின் குசராத்து மாநிலத்தினைச் சேர்ந்த குசராத்தி நாட்டுப்புற பாடகர் ஆவார்.  2015 ஆம் ஆண்டில் ரியாலிட்டி தொலைக்காட்சி நிகழ்ச்சியான *பிக் பாசு 9* போட்டியில் போட்டியாளராக இருந்தார்.

## ஆரம்பகால வாழ்க்கை
அரவிந்த் வேக்தா 1974  ஆம் ஆண்டு அக்டோபர் மாதம் 05 ஆம் தேதியன்று குசராத்து மாநிலத்தின் அகமதாபாத் மாவட்டத்தில் பிறந்தார். தனது பள்ளிக் கல்வியை வித்யாநகர் உயர்நிலைப் பள்ளியில் முடித்தார்.  நாடகத்தில் டிப்ளமோ பயின்றார். அதனால் வணிகத்தைத் தொடர முடியாமல் கைவிட்டார். நவ்குசராத் கல்லூரியில் பட்டம் பெற்றார். வேக்தா ஏர் கண்டிசனிங் நிறுவனத்தில் மார்க்கெட்டிங் முகவராக தனது வாழ்க்கையைத் தொடங்கினார். சந்தைப்படுத்துதலில் பன்னிரண்டு ஆண்டுகள் பணியாற்றிய பிறகு, இந்தியன் சொசைட்டி ஆப் ஹீட்டிங் அண்ட் ரெப்ரிஜிரேட்டிங் ஏர்-கண்டிசனிங் இன்சினியர்சு அகமதாபாத் பிரிவின் தலைவராக நியமிக்கப்பட்டார்.

## தொழில் வாழ்க்கை
அரவிந்த் வேக்தாவுக்கு இசையில் முறையான பயிற்சி இல்லை. நரேந்திர ராவின் கீழ் ஆர்மோனியத்தைக் கற்றுக்கொள்ளத் தொடங்கியவர், 2002 ஆம் ஆண்டில் ஒரு இசைக்குழுவை உருவாக்கினார். அக்குழு நவராத்திரி அரங்குகளில் நிகழ்ச்சிகளை நடத்தத் தொடங்கியது. 2006 ஆம் ஆண்டில், மணிராசு பரோட்டின் திடீர் மரணத்தைத் தொடர்ந்து, அகமதாபாத்தில் உள்ள நவராத்திரி கர்பா பாட அழைக்கப்பட்டார். அங்கு  தனது பாடலான "பாய் பாய்" பாடலை முதன்முறையாக நிகழ்த்தினார்.

இவரது மிகவும் பிரபலமான பாடலான "பாய் பாய்" மூலம் அவரது புகழ் வெளிப்பட்டது. இப்பாடல் வலையொலியில் 1 மில்லியனுக்கும் அதிகமான வெற்றிகளைப் பெற்றுள்ளது..

2011 ஆம் ஆண்டு வெளிவந்த *பாலா மோரி ராமா* என்ற இசை ஆல்பம் அரை மில்லியனுக்கும் அதிகமான பிரதிகள் விற்றுள்ளன. 2012 ஆம் ஆண்டு குசராத்து தேர்தல் பிரச்சாரத்திற்காக பாரதிய சனதா கட்சியில் இணைக்கப்பட்டார்.

2015 ஆம் ஆண்டில், ரியாலிட்டி சோ *[[பிக் பாஸ்|பிக் பாசு 9]]* போட்டியில் போட்டியாளராக பங்கேற்றார்.

2016 ஆம் ஆண்டு வெளியான இந்தி திரைப்படமான பேன் திரைப்படத்தின் "சாப்ரோ பேன்" பாடலின் விளம்பர குசராத்தி பதிப்பை இவர் பாடினார்.

## தொலைக்காட்சி

## திரைப்படவியல்

## மேற்கோள்கள்

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:இந்தியப் பாடகர்கள்
பகுப்பு:நாடு வாரியாக ஆண் பாடகர்கள்
பகுப்பு:ஆசியப் பாடகர்கள்
பகுப்பு:பிக் பாஸ்
பகுப்பு:பொதுவகப்பகுப்பு விக்கித்தரவு தடப்பகுப்புகள்
பகுப்பு:நாட்டுப்புறப் பாடகர்கள்
பகுப்பு:இந்திய இசைக் கலைஞர்கள்
பகுப்பு:தொழில் மற்றும் இனம் வாரியாக மக்கள்
பகுப்பு:ஆண் பாடகர்கள்
பகுப்பு:பாடகர்கள்
பகுப்பு:நாடு வாரியாக பாடகர்கள்
பம்பாய் உருளைக்கிழங்கு

**பம்பாய் உருளைக்கிழங்கு** (*Bombay potato*) என்பது உருளைக்கிழங்கைப் பயன்படுத்தி தயாரிக்கப்படும் ஓர் இந்திய உணவாகும்.  இது *உருளைக்கிழங்கு வறுவல்* என்றும் அழைக்கப்படுகிறது. உருளைக்கிழங்குகளை கனசதுர வடிவில் வேகவைத்துப் பின்னர் வறுத்தெடுத்து, சீரகம், கறி, பூண்டு, கரம் மசாலா, மஞ்சள், கடுகு விதைகள், மிளகாய் தூள், உப்பு, மிளகு போன்ற பல்வேறு மசாலாப் பொருட்களைச் சேர்த்துச் சுவை கூட்டுவர்.     சிலவேளை, இவற்றோடு வெங்காயம், தக்காளி, தக்காளி சாந்து ஆகியவற்றைம் சேர்த்துப் பயன்படுத்துவர்.   பம்பாய் உருளைக்கிழங்கை முதன்மை உணவாக அல்லாமல் ஒரு பக்க உணவாகப் பரிமாறலாம்.
இடது|thumb|பம்பாய் உருளைக்கிழங்கு, சிக்கன் சல்ப்ரேசி உடன் நான் உணவு.

## மேலும் காண்க
* சீரா ஆலூ
* ஆலூ கோபி

## மேற்கோள்கள்

பகுப்பு:இந்திய உணவுகள்
பகுப்பு:பொதுவகப்பகுப்பு விக்கித்தரவு தடப்பகுப்புகள்
பகுப்பு:கிழங்குகள்
மனிதநேய ஒளிப்படவியல்

**மனிதநேய ஒளிப்படவியல்** (*Humanist Photography*) அல்லது **மனிதநேயப் புகைப்படக் கலைப்பள்ளி** (*School of Humanist Photography*) என்பது ஒரு சமூக மாற்றத்திற்கான உணர்வின் அடிப்படையில் சமூக ஆவண நடைமுறையாக அறிவொளித் தத்துவ அமைப்பை வெளிப்படுத்துகிறது. இது இருபதாம் நூற்றாண்டின் நடுப்பகுதியில் ஐரோப்பாவில் தோன்றியது, குறிப்பாக பிரான்சுடன் மிகவும் வலுவாக தொடர்புடையது, அங்கு இரண்டு உலகப் போர்களின் எழுச்சிகள் தோன்றின, இருப்பினும் இது ஒரு உலகளாவிய இயக்கமாக இருந்தது.

இது புகைப்பட இதழியலில் இருந்து வேறுபட்டிருந்தாலும், இதன் மூலம் ஒரு துணை வகை செய்தி அறிக்கையை உருவாக்குகிறது, ஏனெனில் இது செய்திக்குரிய நிகழ்வுகளை விட அன்றாட மனித அனுபவத்தின், பழக்கவழக்கங்கள் மற்றும் பழமையான பழக்கவழக்கங்களைக் காண்பதில் அதிக அக்கறை கொண்டுள்ளது. இருப்பினும் பயிற்சியாளர்கள் குறிப்பிட்ட நிலைமைகள் மற்றும் சமூக போக்குகளை வெளிப்படுத்துவதில், பெரும்பாலும், விழிப்புடன் இருக்கின்றனர், ஆனால் பிரத்தியேகமாக அல்ல, கீழ்நிலை வகுப்புகள் அல்லது மோதல், பொருளாதார சிக்கல்கள் அல்லது தப்பெண்ணத்தால் பின்தங்கியவர்கள் மீது கவனம் செலுத்துகிறார்கள். ஆகவே மனிதநேய புகைப்படம் எடுத்தலின் ஊடாக "உலகளாவிய அடிப்படை மனித இயல்பின் கருத்தை உறுதிப்படுத்துகிறது". மனிதநேய ஒளிப்படக் கலையை சீன் கிளாட் கௌட்ராண்ட் இவ்வாறு விவரிக்கிறார்:

1950 களில் ஐரோப்பாவில், குறிப்பாக பிரான்சில், தன்னை நிலைநிறுத்திக் கொள்ளத் தொடங்கிய மனிதகுலத்தின் துன்பங்களுக்கு அன்பான, மற்றும்  தீவிரமான பதிலளிக்கக்கூடிய ஒரு பாடல் வரி போக்கு யாதெனில்... *புகைப்படக் கலைஞர்கள் பரசுபர உதவி மற்றும் இரக்கத்தின் உலகத்தைக் கனவு கண்டனர், இது ஒரு அன்பான பார்வையில் சிறப்பாகப் பொதிந்துள்ளது.*

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
மலேசிய சிறப்பு குழுமப் பள்ளி

**மலேசிய சிறப்பு குழுமப் பள்ளி** (மலாய்: *Sekolah Kluster Kecemerlangan Malaysia*; ஆங்கிலம்: *Cluster School of Excellence*) என்பது மலேசியப் பள்ளிகளில் செயல்படுத்தப்படும் ஒரு கல்வித் தகுதித் திட்டம் ஆகும். இந்தத் தகுதி, உயர்ச் சாதனைகளைப் படைக்கும் மலேசியப் பள்ளிகளுக்கு வழங்கப்படுகிறது. அவ்வாறு தேர்வு செய்யப்படும் பள்ளிகள் சில சிறப்புச் சலுகைகளைப் பெறுகின்றன.

இந்தத் திட்டம் 2006–2010 ஆண்டுகளுக்கான மலேசிய தேசிய கல்வித் திட்டத்தின் *(Malaysian National Education Blueprint)* ஒரு பகுதியாக, மலேசிய கல்வி அமைச்சினால் 2007-ஆம் ஆண்டில் தொடங்கப்பட்டது. 

2022-ஆம் ஆண்டு புள்ளிவிவரங்களின்படி மலேசியாவில், 10,230 அரசு பள்ளிகள் உள்ளன. அவற்றில் 35 பள்ளிகள் மட்டுமே சிறப்பு குழுமப் பள்ளிகளாகத் தேர்வு செய்யப்பட்டு உள்ள்ன. அவ்வாறு தேர்வு செய்யப்பட்ட பள்ளிகள் மற்ற பள்ளிகளுக்கு முன்மாதிரியான பள்ளிகளாகவும் திகழ்கின்றன.

## பொது

சிறப்பு குழும முறைப் பள்ளி முறைமை என்பது ஒரு பள்ளியின் நிர்வாகத்தில் பரந்த தன்னிலை; அதாவது அதிகக் கட்டுப்பாட்டு இல்லாத நிர்வாக உரிமைகளை வழங்குகிறது. 

தேர்ந்தெடுக்கப்படும் பள்ளிகளுக்கு அல்லது சிறப்புத் தொகுப்புகளின் கீழ் வைக்கப்படும் பள்ளிகளுக்கு; கல்வி, விளையாட்டு மற்றும் கூடுதல் பாடத்திட்ட நடவடிக்கைகள் போன்ற குறிப்பிட்ட துறைகளின் மேம்பாட்டிற்கு, கூடுதல் நிதி ஒதுக்கீடுகள் செய்யப்படுகின்றன.

## வரையறை

பள்ளிக்கல்வி மதிப்பீட்டுத் தேர்வு, பள்ளி நிர்வாகம்; மற்றும் மாணவர்களின் சாதனை போன்ற காரணிகளின் அடிப்படையில், சிறந்து விளங்கும் பள்ளிகளுக்கு வழங்கப்படும் ஒரு தகுதியே சிறப்பு குழுமப் பள்ளி தகுதி ஆகும். 

மலேசியக் கல்வித் திட்டத்தின் அடிப்படையில், சிறந்து விளங்கும் கலாசாரத்தை வளர்ப்பது என்பது அந்தத் திட்டத்தின் ஆறு முக்கிய நோக்கங்களில் ஒன்றாக அறியப்படுகிறது. அந்த வகையில் சிறந்து விளங்கும் சிறப்பு குழுமப் பள்ளிகளை நிறுவுவதன் மூலம் அந்த நோக்கமும் செயல் படுத்தப்படுகிறது.

### தேர்வு அளவுகோல்கள்

கல்வி, இணைப் பாடத்திட்டம் மற்றும் விளையாட்டு சாதனைகள் போன்ற துறைகளை அடிப்படையாகக் கொண்டு சிறப்பு குழுமப் பள்ளிகளுக்கான தேர்வு அளவுகோல்களும் உறுதிப் படுத்தப்படுகின்றன.

அவ்வாறு தேர்வு செய்யப்படும் பள்ளிகள் மற்ற பள்ளிகளால் பின்பற்றக்கூடிய மாதிரிப் பள்ளிகளாகவும் செயல்படுகின்றன.

## மேலும் காண்க
* மலேசிய கல்வி அமைச்சு
* மலேசிய உயர்க் கல்வி அமைச்சு
* மலேசியாவில் தமிழில் கல்வி
* மலேசியத் தமிழ்ப் பள்ளிகளின் பட்டியல்

## மேற்கோள்கள்

## வெளி இணைப்புகள்
*Information மலேசிய கல்வி அமைச்சு வலைத்தளம்

பகுப்பு:மலேசியாவில் கல்வி
பகுப்பு:மலேசியப் பள்ளிகள்
சாலினி ராண்டேரியா

**சாலினி ராண்டேரியா** (*Shalini Randeria*) அமெரிக்காவில் பிறந்த இந்திய மானுடவியலாளர் ஆவார், இவர் ஐரோப்பிய காலனித்துவம் மற்றும் அதன் பின்விளைவுகளில் நிபுணத்துவம் பெற்றவர்.

வியன்னாவில் வசிக்கும் செருமன் மொழி பேசும் பேராசிரியர் சாலினி ராண்டேரியா, சிறப்பான கல்விப் பதிவுகளைக் கொண்டுள்ளார். வியன்னாவில் உள்ள மனித அறிவியல் நிறுவனத்தின் தலைவராகவும், ஜெனீவாவில் உள்ள சர்வதேச மற்றும் மேம்பாட்டு ஆய்வுகள் பட்டதாரி நிறுவனத்தில்  சமூக மானுடவியல் மற்றும் சமூகவியல் பேராசிரியராகவும், ஆல்பர்ட் இர்சுமேன் ஜனநாயக மையத்தின் இயக்குநராகவும் உள்ளார். ஐரோப்பிய மன்ற ஆல்பாக் வாரியத்திலும், வீன் அருங்காட்சியகத்தின் கல்வி ஆலோசனைக் குழுவிலும் பணியாற்றுகிறார். உலகமயமாக்கல், சட்டம், அரசு மற்றும் சமூக இயக்கங்களின் மானுடவியல் குறித்து ராண்டேரியா பரவலாக கட்டுரைகளைப்  பிரசுரித்துள்ளார்.

## கல்வி
1955 ஆம் ஆண்டில் வாசிங்டன், டி. சி.யில் பிறந்த இவர், மும்பை மற்றும் புது தில்லியில் வளர்ந்தார். சாலினி ராண்டேரியா தில்லி பல்கலைக்கழகம், ஆக்சுபோர்டு பல்கலைக்கழகம் மற்றும் எய்டெல்பெர்க் பல்கலைக்கழகம் ஆகிய பல்கலைக் கழகங்களின்  முன்னாள் மாணவர் ஆவார், பெர்லின் சுதந்திரப்  பல்கலைக்கழகத்தில் முனைவர் பட்டம் பெற்றார்.

## தொழில்
சுவிட்சர்லாந்தின் ஜெனீவாவில் உள்ள சர்வதேச மற்றும் மேம்பாட்டு ஆய்வுகள் பட்டதாரி நிறுவனத்தில் மானுடவியல் மற்றும் சமூகவியல் பேராசிரியராக இவர் பதவி வகித்துள்ளார்.  மேலும் ஆத்திரியாவின் வியன்னா நகரத்தில் உள்ள மனித அறிவியல் நிறுவனத்தில் கல்லூரித் தலைவராக நியமிக்கப்பட்டிருந்தார்.  பட்டதாரி நிறுவனத்துடன் இணைந்த ஆராய்ச்சி மையமான சனநாயகத்திற்கான ஆல்பர்ட் இர்சுமேன் மையத்தின் இயக்குநராகவும் உள்ளார்.

ஜனநாயகங்கள் குறித்த நிபுணராகக் கருதப்படும் இவர், சூரிச் பல்கலைக்கழகம், முனிச் பல்கலைக்கழகம் மற்றும் மத்திய ஐரோப்பிய பல்கலைக்கழகம் ஆகியவற்றில் பல்வேறு பதவிகளை வகித்துள்ளார், மேலும் டபிள்யூ. இசட். பி  பெர்லின் சமூக அறிவியல் மையத்தில் வருகை பேராசிரியராக தொடர்ந்து உள்ளார்.   முன்பு மானுடவியல் வருடாந்திர மதிப்பாய்வின் ஆசிரியர் குழுவில் உறுப்பினராகவும் இருந்தார்.

2021 ஆம் ஆண்டு சூன் மாதத்தில் , மத்திய ஐரோப்பிய பல்கலைக்கழகம், சாலினி  ராண்டேரியா பல்கலைக்கழகத்தின் ஆறாவது தலைவராக இருப்பார் என்று அறிவித்தது. மைக்கேல் இக்னாட்டிஃப் பதவிக்காலத்திற்குப் பிறகு, பல்கலைக்கழகத்தின் தலைவராக பணியாற்றிய முதல் பெண்மணி என்ற பெருமையை ராண்டேரியா பெற்றார்.

2024 ஆம் ஆண்டு நவம்பர் மாதத்தில் சாலினி  ராண்டேரியா தனது பதவிக்காலம் முடிவதற்குள் தலைவர்  பதவியை விட்டு விலகல் செய்தார். இதற்காக கொடுக்கப்பட்ட உத்தியோகபூர்வ காரணம் ஆராய்ச்சியில் அதிக நேரம் செலவிடுவது என்பதாகுஜ்ம்.  இருப்பினும், ஊடக அறிக்கைகளின்படி, பல்கலைக்கழகத்திற்கு ஒரு வளாகத்தைக் கண்டுபிடிக்கத் தவறியது, நடந்து வரும் நிதி சிக்கல்கள் உள்ளிட்ட அவரது தலைமை குறித்து கடுமையான உள் விமர்சனங்களுக்குப் பிறகு அவர் வாரியத்தால் வெளியேற்றப்பட்டார்.  அகதிகளுக்கான விருது பெற்ற கல்வித் திட்டத்தை மூடுவது, இது பல்கலைக்கழகத்தில் ஒரு வருட போராட்டங்களுக்கு வழிவகுத்தது".

## மேற்கோள்கள்

பகுப்பு:இந்தியப் பெண் சமூக அறிவியலாளர்கள்
பகுப்பு:வாழும் மக்கள்
இந்திய மாநிலப் பண்களின் பட்டியல்

இந்தியா ஆசியாவில் உள்ள ஒரு நாடு. இது மாநிலங்கள் மற்றும் ஒன்றியப் பிரதேசங்களைக் கொண்ட ஒரு ஒன்றியமாகும். இந்த மாநிலங்கள் மற்றும் ஒன்றியப் பிரதேசங்கள் பலவற்றில் அரசு விழாக்கள் மற்றும் பிற விழாக்களில் பயன்படுத்த மாநிலப்  பாடல்களை ஏற்றுக்கொண்டுள்ளன. மற்ற மாநிலங்களில், பாடல்கள் முன்மொழியப்பட்டுள்ளன, அவை பாரம்பரியமாக அல்லது அதிகாரப்பூர்வமற்ற முறையில் பயன்பாட்டில் உள்ளன.

## அதிகாரப்பூர்வ மாநிலப் பண்கள்

## அதிகாரப்பூர்வமற்ற பாரம்பரிய மாநில பண்கள்

## முன்மொழியப்பட்ட மாநிலப் பண்கள்
கோவா,  ஹரியானா,   கேரளம்,     உத்தரப் பிரதேசம்  ஆகிய மாநில அரசுகள் தற்போது அதிகாரப்பூர்வ மாநிலப் பண்களைத் தேர்ந்தெடுக்கும் பணியில் ஈடுபட்டுள்ளன.

## மேலும் காண்க

* ஜன கண மன, இந்தியாவின் நாட்டுப்பண்.
* இந்தியாவின் தேசியப் பாடல் வந்தே மாதரம் .
* இந்திய மாநில சின்னங்களின் பட்டியல்
* இந்திய மாநிலக் கொடிகளின் பட்டியல்
* இந்திய மாநிலங்களின் சின்னங்கள்
* இந்திய மாநில விலங்குகளின் பட்டியல்
* இந்திய மாநிலப் பறவைகள்
* இந்திய மாநில மலர்களின் பட்டியல்
* இந்திய மாநில மரங்களின் பட்டியல்

## மேற்கோள்கள்

## வெளி இணைப்புகள்

* சுதந்திரத்தின் மெல்லிசைகள்
பகுப்பு:இந்திய மாநிலப் பண்கள்
அனிதா தேவி (பீகார்)

**அனிதா தேவி** (*Anita Devi*)(பிறப்பு 1970) பீகாரைச் சேர்ந்த ஓர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் ரோத்தாஸ் மாவட்டத்தில் உள்ள நோக்கா சட்டமன்றத் தொகுதியிலிருந்து பீகார் சட்டமன்ற உறுப்பினராக உள்ளார். இராச்டிரிய ஜனதா தளக் கட்சியை அனிதா தேவி சட்டமன்றத்தில் பிரதிநிதித்துவப்படுத்துகிறார். 2020ஆம் ஆண்டு நடைபெற்ற பீகார் சட்டமன்றத் தேர்தலில் போட்டியிட்டு வெற்றி பெற்றார்.

## இளமை
பீகார் மாநிலம், ரோத்தாஸ் மாவட்டத்தில் உள்ள நோகாவை சேர்ந்தவர் தேவி. இவர் 1991-இல் 12 ஆம் வகுப்பில் தேர்ச்சி பெற்றார். தேவி ஆனந்த் மோகன் சிங்கை மணந்தார்.

## அரசியல்
2020ஆம் ஆண்டு நடைபெற்ற பீகார் சட்டமன்றத் தேர்தலில் இராச்டிரிய ஜனதா தளம் கட்சி வேட்பாளராக நோக்கா சட்டமன்றத் தொகுதியில் போட்டியிட்டு தேவி இரண்டாவது முறையாகச் சட்டமன்ற உறுப்பினர் ஆனார். இவர் 65,690 வாக்குகளைப் பெற்று, தனது நெருங்கிய போட்டியாளரான ஐக்கிய ஜனதா தளம் கட்சியின் நாகேந்திர சந்திரவான்சியை 17,672 வாக்குகள் வித்தியாசத்தில் தோற்கடித்தார். முன்னதாக, 2015ஆம் ஆண்டு நடைபெற்ற பீகார் சட்டமன்றத் தேர்தலில் பாரதிய ஜனதா கட்சியின் இராமேசுவர் பிரசாத்தை 22,998 வாக்குகள் வித்தியாசத்தில் தோற்கடித்து முதல் முறையாகச் சட்டமன்ற உறுப்பினர் ஆனார்.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
எய்திங்கரைட்டு

**எய்திங்கரைட்டு** (*Haidingerite*) என்பது Ca(AsO3OH)·H2O என்ற மூலக்கூற்று  வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் ஆர்சனேட்டு வகை கனிமமாக இது வகைப்படுத்தப்படுகிறது. படிகங்களை சமப்படுத்த குறுகிய முப்பட்டகம் போல செஞ்சாய்சதுரப் படிக அமைப்பில் இது படிகமாகிறது. பொதுவாக படலங்களாக, திராட்சைக்கொத்து போன்ற அல்லது நாரிழைகொண்ட பூச்சுகளாகத் தோன்றுகிறது.  எய்திங்கரைட்டு மென்மையானது. மோவின் கடினத்தன்மை அளவு கோலில் இதன் கடினத்தன்மை 2 முதல் 2.5 வரை என மதிப்பிடப்படுகிறது. எய்திங்கரைட்டின் ஒப்படர்த்தி  2.95 ஆகும். nα = 1.590, nβ = 1.602 மற்றும் nγ = 1.638 என்ற ஒளிவிலகல் குறியீடுகளைக் கொண்டுள்ளது. 

எய்திங்கரைட்டு முதலில் 1827 ஆம் ஆண்டு செக் குடியரசின் சாச்சிமோவில் கண்டுபிடிக்கப்பட்டது. ஆத்திரிய கனிமவியலாளர் வில்லெம் கார்ல் ரிட்டர் வான் எய்திங்கரை (1795–1871) கௌரவிக்கும் வகையில் இதற்கு எய்திங்கரைட்டு எனப் பெயரிடப்பட்டது. நெவாடாவின் கெட்செல் சுரங்கத்தில் பார்மகோலைட்டு கால்சியம் ஆர்சனேட்டு சேர்மத்தின் நீரிழப்பு விளைபொருளாகத் தோன்றுகிறது.

## மேற்கோள்கள்

பகுப்பு:கால்சியம் கனிமங்கள்
பகுப்பு:ஆர்சனேட்டு கனிமங்கள்
பகுப்பு:கனிமங்கள்
பகுப்பு:நேர்ச்சாய்சதுரக் கனிமங்கள்
ரேணு தேவி

**ரேணு தேவி** (*Renu Devi*)(பிறப்பு: நவம்பர் 1, 1959) ஓர் இந்திய அரசியல்வாதி ஆவார். இவர் பீகாரின் 7வது துணை முதல்வராக 2020 நவம்பர் 16 முதல் 2022 ஆகத்து 9 வரை பணியாற்றினார்.

ரேணு தேவி 2020ஆம் ஆண்டில் பீகாரிலிருந்து இந்தியாவின் ஐந்தாவது பெண் துணை முதல்வரானார். பாரதிய ஜனதா கட்சியின் முன்னாள் தேசியத் துணைத் தலைவரான இவர், தற்போது பீகார் சட்டமன்ற உறுப்பினராகவும், தேசிய ஜனநாயகக் கூட்டணியின் முன்னாள் சட்டமன்றத் தலைவராகவும் உள்ளார்.

## தனிப்பட்ட வாழ்க்கை
ரேணு தனது பெற்றோரின் மூன்று மகன்கள் மற்றும் ஐந்து மகள்களில் மூத்தவர் ஆவார். இவர் மிகவும் பின்தங்கிய வகுப்பு சமூகமான நோனியா இனக்குழுவினைச் சேர்ந்தவர். இவர் 1977-இல் பீகாரில் உள்ளபாபாசாகேப் பீம்ராவ் அம்பேத்கர் பல்கலைக்கழகத்தில் கல்வி பயின்றுள்ளார்.

ரேணு 1973ஆம் ஆண்டு கொல்கத்தாவைச் சேர்ந்த துர்கா பிரசாத் என்ற காப்பீட்டு ஆய்வாளரை மணந்தார். இருப்பினும், திருமணமான ஏழு ஆண்டுகளுக்குள் இவரின் கணவர் திடீரென இறந்ததால், இவர் தனது தாயின் சொந்த ஊரான பெட்டியாவுக்குத் திரும்பி, அதைத் தனது *கர்ம பூமியாகத்* தொடர வேண்டிய கட்டாயம் ஏற்பட்டது. இவருக்கு இரண்டு குழந்தைகள் இருந்தனர்.

## அரசியல் வாழ்க்கை
ரேணு தேவியின் தாயார் சங்கப் பரிவார் அமைப்புடன் தொடர்புடையவர். இது இவரை மிகவும் பாதித்ததாகக் கூறப்படுகிறது. ரேணு தேவி, விசுவ இந்து பரிசத்தின் பெண்கள் பிரிவான துர்கா வாகினியின் இணைந்து செயல்பட்டார்.

1981ஆம் ஆண்டு சமூக செயல்பாடு மூலம் தனது அரசியல் வாழ்க்கையைத் தொடங்கிய இவர், பின்னர் 1988ஆம் ஆண்டு பாஜக மகிளா மோர்ச்சா எனும் பாஜக மகளிர் பிரிவில் சேர்ந்தார். அடுத்த ஆண்டு, சம்பாரண் பிராந்தியத்தில் பிரிவின் தலைவராக இவருக்குப் பொறுப்பு வழங்கப்பட்டது. மேலும் இவர் 1993 மற்றும் 1996ஆம் ஆண்டுகளில் இரண்டு பதவிக்காலங்களுக்குப் பிரிவின் மாநிலத் தலைவராகத் தேர்ந்தெடுக்கப்பட்டார்.

1995ஆம் ஆண்டு நவுதன் சட்டமன்றத் தொகுதியில் தனது முதல் தேர்தலில் போட்டியிட்டுத் தோல்வியடைந்தாலும், மேற்கு சம்பாரண் மாவட்டத்தின் மற்றொரு தொகுதியான பெட்டியாவிலிருந்து (2000–2015; 2020–தற்போது வரை) பீகார் சட்டமன்றத்திற்குத் தேர்ந்தெடுக்கப்பட்டார். 2015 தேர்தலில் மகாகட்பந்தன் வேட்பாளரிடம் தோல்வியடைந்தபோதிலும், அவரிடமிருந்து 2020-இல் மீண்டும் அந்த இடத்தை மீட்டெடுத்தார்.

2005 மற்றும் 2009க்கு இடையில் பீகார் மாநில அரசில் விளையாட்டு, கலை மற்றும் கலாச்சார அமைச்சராகப் பணியாற்றினார். இவர் 2014 மற்றும் 2020க்கு இடையில் பாஜகவின் தேசியத் துணைத் தலைவராகவும் இருந்தார். மேலும் அமித் சாவால் கட்சியின் தேசிய செயற்குழு உறுப்பினராகப் பரிந்துரைக்கப்பட்டார். 2020ஆம் ஆண்டில் பீகாரின் துணை முதல்வராக அவர் நியமிக்கப்பட்டதற்கு நல்ல வரவேற்பு கிடைத்தது.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
மனோரமா தேவி

**மனோரமா தேவி** (*Manorama Devi*) பீகாரைச் சேர்ந்த ஓர் இந்திய அரசியல்வாதி ஆவார். இவர் கயா-ஜகானாபாத் - அர்வால் சட்டமன்றத் தொகுதியிலிருந்து பீகார் சட்டமன்ற உறுப்பினராக இரண்டு முறை பணியாற்றினார். தற்பொழுது மூன்றாவது முறையாகச் சட்டமன்ற உறுப்பினராக உள்ளார்.

## இளமை
தேவி பீகார் மாநிலம் கயாவில் பிறந்தார். . இவர் தனது இடைநிலைப் படிப்பை 1991-இல் முடித்தார். தேவி1997-இல் முதுகலை பட்டப்படிப்பையும், 1994-இல் முதுகலை பட்டப்படிப்பையும் போத்கயாவில் உள்ள மகத் பல்கலைக்கழகத்தில் முடித்தார். இவரின் கணவர் பிந்தேசுவரி பிரசாத் யாதவ் சூலை 23, 2020 அன்று பாட்னாவில் உள்ள அனைத்திந்திய மருத்துவ அறிவியல் நிறுவன மருத்துவமனையில் மாரடைப்பால் இறந்தார்

ஒரு குற்றத்திற்காக மே 2016-இல் இவரைக் காவல்துறையினர் கைது செய்தனர்.

## தொழில்
தேவி 2003 முதல் 2009 வரை கயா-ஜெஹனாபாத் - அர்வால் சட்டமன்றத் தொகுதியின் உறுப்பினராகப் பீகார் சட்டமன்றத்தில் சுயேச்சையாகவும், 2015 முதல் 2021 வரை இரண்டாவது முறையாக ஐக்கிய ஜனதா தளம் சார்பாகவும் பணியாற்றினார். இவர் 2020 பீகார் சட்டமன்றத் தேர்தலில் கயா மாவட்டத்தில் உள்ள அத்ரி சட்டமன்றத் தொகுதியில் போட்டியிட்டார். ஆனால் ஐக்கிய ஜனதா தளம் கட்சி வேட்பாளராகப் போட்டியிட்டுத் தோல்வியடைந்தார். இவர் இராச்டிரிய ஜனதா தளம் கட்சியின் அஜய் குமார் யாதவிடம் 7,931 வாக்குகள் வித்தியாசத்தில் தோல்வியுற்றார்.

2024ஆம் ஆண்டில், ஜஹானாபாத் மாவட்டத்தின் பெலகஞ்ச் சட்டமன்றத் தொகுதியில் நடைபெற்ற இடைத்தேர்தலில் ஐக்கிய ஜனதா தளம் வேட்பாளராக இவர் நிறுத்தப்பட்டார். இந்த இடத்தை முன்னர் சுரேந்திர பிரசாத் யாதவ் வகித்தார். இவர் மக்களவைக்குத் தேர்ந்தெடுக்கப்பட்டதால் நடைபெற்ற இடைத்தேர்தலில், இவர் இராச்டிரிய ஜனதா தளத் தலைவரும் சுரேந்திர பிரசாத் யாதவின் மகனுமான விசுவநாத் குமார் சிங்கிற்கு எதிராகப் போட்டியிட்டு 21391 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:கயா மாவட்ட நபர்கள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
சுந்தர் சிங்

**சுந்தர் சிங் (சிப்பாய்)**  (*Sundar Singh (Soldier)*) சுபேதார் மேஜர் மற்றும் கௌரவ கேப்டன் சுந்தர் சிங் என்று அறியப்படுகிற இவர் 1929 ஆம் ஆண்டு பிப்ரவரி மாதம் 14 ஆம் தேதியன்று பிறந்தார்.  இந்தியாவின் 4 சம்மு & காசுமீர் துப்பாக்கி படையின் ஓர் இந்திய ராணுவ அதிகாரியாகப் பணியாற்றினார். இவருக்கு இந்தியாவின் மிக உயர்ந்த அமைதி கால இராணுவ விருதான அசோகச் சக்கர விருது வழங்கப்பட்டது. சம்மு & காசுமீரிலிருந்து இந்த விருதைப் பெற்ற முதல் நபர் என்ற சிறப்பும் இவருக்கு உண்டு.

## ஆரம்பகால வாழ்க்கை
சுந்தர் சிங் 1929 ஆம் ஆண்டு பிப்ரவரி 14 ஆம் தேதி சம்மு & காசுமீரின் பூஞ்ச் ​​மாவட்டத்தில் உள்ள சௌக் அடன் கிராமத்தில் பிறந்தார். இவரின் தந்தை கல்யாண் சிங் ஆவார்.

## இராணுவ வாழ்க்கை
1947 ஆம் ஆண்டு பிப்ரவரி மாதத்தில் இவர் சம்மு & காசுமீர் காலாட்படையில் சேர்ந்தார். 4 சம்மு & காசுமீர் துப்பாக்கி படையில் பணியமர்த்தப்பட்டு சுபேதார் மேஜர் மற்றும் கௌரவ கேப்டன் பதவிகளில் இருந்து ஓய்வு பெற்றார். சிங் தனது பயிற்சியை முடித்த பிறகு, சம்மு & காசுமீர் மாநிலப் படையில் ஒரு சிப்பாயாக நியமிக்கப்பட்டார் 1957 ஆம் ஆண்டுக்குப் பிறகு அது சம்மு & காசுமீர் துப்பாக்கிப் படை ஆனது. 1952 ஆம் ஆண்டில், பாக்கித்தானில் இருந்து தனது குடும்ப உறுப்பினர்களை மீட்பதில் அவர் செய்த செயல்களுக்காக இவரது கட்டளை அதிகாரியால் பொறுப்பு லான்சு நாயக் என்ற பதவியைப் பெற்றார்.

## இராணுவ நடவடிக்கை
1956 ஆம் ஆண்டு மார்ச் 18 அன்று, பெரோசுபூருக்கு அருகிலுள்ள குசைனிவாலாவில் சம்மு & காசுமீர் துப்பாக்கி படையில்  இவர் பணியமர்த்தப்பட்டார். மார்ச் 18/19 இரவு, 4 சம்மு & காசுமீர் துப்பாக்கி படை, பாக்கித்தான் இராணுவத்தின் சில படை கூறுகளால் தாக்கப்பட்டது. இவரது பிரிவு எதிர்த்தாக்குதலுடன் பதிலளித்து அணையின் வலது பக்கத்திலிருந்து அவர்களை விரட்டியது. பின்னர் மற்ற விரோத சக்திகள் பேலாவில் உள்ள நிலைகளுக்கு நகர்ந்து, இலேசான இயந்திர துப்பாக்கிகளுடன் அணையின் இடது பக்கத்தை நோக்கி சுடத் தொடங்கின. இது அணையைத் தக்கவைத்துக்கொள்வதையும் அங்குள்ள துருப்புக்களைப் பாதுகாப்பதையும் இந்தியாவுக்கு கடினமாக்கியது.

அந்த இடத்தை அழிக்க சுந்தர் சிங்கின் பெயர் பரிந்துரைக்கப்பட்டது. உத்தரவிடப்பட்டவுடன் சுந்தர் சிங் உடனடியாக ஒப்புக்கொண்டார். ஆறு கைக்குண்டுகளுடன், எதிரிகளின் துப்பாக்கிச் சூட்டுக்கு மத்தியில், அவர் நூற்று ஐம்பது மீட்டர் பாறைப் பகுதிக்கு ஊர்ந்து சென்றார். எதிரியின் இடத்திற்கு அருகில் இருந்தபோது, அவர் தனது முதல் கைக்குண்டை வீசினார். அது மூன்று எதிரிகளைக் கொன்று அவர்களின் துப்பாக்கிகளை அமைதிப்படுத்தியது. சுந்தர் சிங்  இதை மூன்று முறை செய்தார். இது சம்மு & காசுமீர் துப்பாக்கி படை அணையின் வலது முனையைக் கைப்பற்ற அனுமதித்தது.

## அசோகச் சக்கர விருது
சுந்தர் சிங் மிகுந்த மன உறுதியையும், உயர்ந்த பட்ச தைரியத்தையும் வெளிப்படுத்தி தனது சுயபாதுகாப்பை முற்றிலுமாக புறக்கணித்து எதிரிகளை வீழ்த்தினார். அவர் இல்லாமலிருந்தால் இலக்கை அடைந்திருக்க முடியாது. இந்த துணிச்சலான செயலுக்காக இவருக்கு 1956 ஆம் ஆண்டில்  அசோகச் சக்கர விருது வழங்கப்பட்டது.

## இறப்பு
சுந்தர் சிங் தனது சொந்த கிராமமான சௌக் அடனில்  2017 ஆம் ஆண்டு சனவரி மாதம் 23 அன்று இறந்தார். இவரது மரணத்திற்கு எந்த அதிகாரப்பூர்வ அங்கீகாரமும் கிடைக்கவில்லை.

## மேற்கோள்கள்

பகுப்பு:1929 பிறப்புகள்
பகுப்பு:2017 இறப்புகள்
பகுப்பு:அசோகச் சக்கர விருது பெற்றவர்கள்
ஆசா காஜி எல்மி

**ஆசா காஜி எல்மி** (*Asha Haji Elmi*)(பிறப்பு 1962) என்பவர் சோமாலிய அரசியல்வாதியும் அமைதி ஆர்வலரும் ஆவார். ஆகத்து 2012 நிலவரப்படி, இவர் சோமாலியாவின் கூட்டாட்சி நாடாளுமன்றத்தின் முன்னாள் உறுப்பினர் ஆவார்.

## பின்னணி
எல்மி 1962ஆம் ஆண்டு சோமாலியாவில் பிறந்தார். இவர் காபர் கிதிரின் சலீபன் துணை குலத்தைச் சேர்ந்தவர்.

தனது உயர்நிலைப் பள்ளிக் கல்விக்காக, எல்மி சோமாலி தேசியப் பல்கலைக்கழகத்தில் பொருளாதாரத்தில் பட்டம் பெற்றார். இவர் அமெரிக்கச் சர்வதேசப் பல்கலைக்கழகத்தில் வணிக நிர்வாகத்தில் முதுகலைப் பட்டத்தையும் பெற்றுள்ளார்.

எல்மி, சோமாலியாவின் முன்னாள் பிரதமரும், பிரபலத் தொழிலதிபருமான அப்தி பரா சிர்டன் சையத்தை மணந்தார்.

## தொழில்

### அமைதி செயல்பாடு
2000களில், சோமாலிய அரசியலில் பெண்களின் பங்களிப்பை மேம்படுத்துவதற்காக எல்மி ஆறாவது குல பெண்கள் இயக்கத்தை உருவாக்கினார். பின்னர் இவர் ஆகத்து 29, 2004 அன்று இடைக்காலக் கூட்டாட்சி நாடாளுமன்றத்திற்குத் தேர்ந்தெடுக்கப்பட்டார். இப்பதவியில் இவர் 2009 வரை பணியாற்றினார்.

எல்மி, 1992ஆம் ஆண்டு சோமாலிய உள்நாட்டுப் போரின் உச்சக்கட்டத்தில் உருவாக்கப்பட்ட சோமாலி பெண்களையும் குழந்தைகளையும் பாதுகாப்போம் அமைப்பின் நிறுவனர் ஆவார்.

மேலும், சோமாலியாவிலும் பிற பகுதிகளிலும் பெண் உறுப்பு சிதைப்பிற்கு எதிரான இவரது செயல்பாட்டிற்காகப் பன்னாட்டு அளவில் அங்கீகரிக்கப்பட்டுள்ளார். உலகெங்கிலும் உள்ள கல்லூரிகள், பல்கலைக்கழகங்களுக்கு அடிக்கடி பயணம் செய்து, உள்ளூர் அரசியல் நிலைமைகள், பெண் உறுப்பு சிதைப்பின் விளைவுகள் குறித்து உரைகளை வழங்குகிறார்.

### கூட்டாட்சி நாடாளுமன்றம்
ஆகத்து 2012-இல், எல்மி சோமாலியாவின் கூட்டாட்சி நாடாளுமன்றத்தில் உறுப்பினராகத் தேர்ந்தெடுக்கப்பட்டார்.

## விருதுகள்
எல்மி தனது அமைதிப் பணிக்காக ஏராளமான விருதுகளைப் பெற்றுள்ளார். 2008ஆம் ஆண்டில், "போரினால் பாதிக்கப்பட்ட தனது நாட்டில் அமைதியினையும் நல்லிணக்கச் செயல்பாட்டில் பெண்களின் பங்களிப்பைப் பெரும் தனிப்பட்ட ஆபத்தில் தொடர்ந்து வழிநடத்தியதற்காக" ரைட் லைவ்லிவுட் விருதைப் பெற்றார். செப்டம்பர் 2009-இல், கிளிண்டன் பிரபஞ்ச குடிமகன் விருதிற்கு ஐந்து பரிந்துரைக்கப்பட்டு பரிசுபெற்றவர்களில் இவரும் ஒருவர்.

## மேற்கோள்கள்

## வெளி இணைப்புகள்
* WAPPP ஃபெலோ, கென்னடி ஸ்கூல் ஆஃப் கவர்ன்மென்ட்டில் சுயவிவரம், ஆர்வர்டு பல்கலைக்கழகம்
* 2009 கிளிண்டன் குளோபல் சிட்டிசன் விருது பெற்றவர்களை ஜனாதிபதி கிளிண்டன் அறிவித்தார்.
* வலது வாழ்வாதார விருது குறித்த வாழ்க்கை வரலாறு

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:சோமாலியர்கள்
அருணாச்சலப் பிரதேச காவ் தை (காம்தி அரிசி)

**அருணாச்சலப் பிரதேசம் காவ் தை (காம்தி நெல்)** என்பது இந்திய மாநிலமான அருணாச்சலப் பிரதேசத்தில் முக்கியமாக விளைவிக்கப்படும் பாசுமதி அல்லாத, குறுகிய தடித்த நறுமண பூர்வீக நெல் வகையாகும். இது நாம்சாய், சங்லங், லோஹித் மாவட்டங்களில் உள்ள காம்ப்தி பழங்குடி விவசாயிகளால் பொதுவாகவும் பாரம்பரியமாகவும் பரவலாகப் பயிரிடப்படும் ஒரு பயிராகும். இதன் இந்தியப் புவிசார் குறியீடு குறியீட்டின் கீழ், "அருணாச்சலப் பிரதேசம் காவ் தை (காம்தி அரிசி)" என்று பட்டியலிடப்பட்டுள்ளது.

## பெயர்
"அருணாச்சலப் பிரதேசம் காவ் தை (காம்தி நெல்)" என்ற பெயர் சில சொற்களால் ஆனது. "அருணாச்சலப் பிரதேசம்" என்பது இந்த நெல் பயிரிடப்படும் மாநிலத்தைக் குறிக்கிறது. "காவ்" அல்லது "காவோ" என்பது உள்ளூர் காம்தி மொழியில் அரிசியைக் குறிக்கிறது. "தை" என்பது தாய் இனக்குழுவைக் குறிக்கிறது. மேலும் தை என்பது சொர்க்கத்தையும் குறிக்கிறது. மேலும் "காம்தி" என்பது காம்தி இன பழங்குடியினரைக் குறிக்கிறது. இந்த அரிசி வகையின் முதன்மை விவசாயிகள், இவர்கள் தங்களை தை காம்தி என்று அழைக்கிறார்கள். இது வெறுமனே காவ் தை அரிசி அல்லது காம்தி அரிசி என்றும் அழைக்கப்படுகிறது.

## விளக்கம்
அருணாச்சலப் பிரதேசத்தின் நாம்சாய் பகுதியில் வசிக்கும் காம்தி விவசாயிகள் பாரம்பரியமாகப் பயிர்களைப் பயிரிடுகின்றனர். "காம்தி" என்றால் "தங்கம் நிறைந்த நிலம்" என்று பொருள். இவர்களின் முக்கிய உணவில் மெல்லும், ஒட்டும் காவ் தை அரிசியும் அடங்கும். இது வலுவான நறுமணம், தடித்த அளவு, பல மருத்துவப் பண்புகளுடன் மிகவும் ஆரோக்கியமானது. நெல் சாகுபடிக்கான நீர் ஆதாரங்கள் பாசனம் அல்லது மழையை நம்பி வளரும் நெல் சூழல்களை உருவாக்குகின்றன. இந்த அரிசியை ஒரு காலத்தில் இவர்களின் மூதாதையர்கள் போர்கள் மற்றும் காட்டுப் பயணங்களின் போது பாதுகாப்பு அங்கியாகப் பயன்படுத்தினர். இது இவர்களுக்குப் பாதுகாப்பினையும் வாழ்வாதாரத்தினையும் வழங்குகிறது.

### உணவு வகைகள்
காம்தி மக்கள் இலைகளில் சுற்றப்பட்டு வேகவைத்த அரிசி உணவினையும், வேகவைத்த பச்சை இலை காய்கறிகளுடன் கலந்த அரிசியின் எளிய உணவையும் விரும்புகிறார்கள். காம்தி அரிசி உணவு வகைகளில் டோங்டெப், அரைத்த அரிசியால் செய்யப்பட்ட உப்பட்டு, கவ்லாம், வேகவைத்த அரிசியுடன் எள் கலந்தும், பாசா, சிறப்பு மூலிகைகள் கொண்ட ஆற்று மீன் சூப், அத்துடன் பா-சோம், நம்-சோம் ஆகியவை அடங்கும்.

## புவிசார் குறியீடு
காம்தி அரிசிக்கு இந்திய மத்திய அரசு புவிசார் குறியீட்டினை வழங்கியுள்ளது. இந்த தகுதி 3 அக்டோபர் 2023 அன்று வழங்கப்பட்ட தகுதி திசம்பர் 12, 2031 வரை செல்லுபடியாகும்.

லோகித்தைச் சேர்ந்த நம்சாய் கரிம மசாலா விவசாய உற்பத்தியாளர் நிறுவனம், அருணாச்சலப் பிரதேச காவ் தை (காம்தி அரிசி) அரிசிக்கான புவிசார் குறியீட்டுப் பதிவை முன்மொழிந்தது. திசம்பர் 2021-இல் விண்ணப்பத்தைத் தாக்கல் செய்த பிறகு, 2023ஆம் ஆண்டில் சென்னையில் உள்ள புவியியல் குறியீட்டுப் பதிவு அலுவலகத்தினால் இந்த அரிசிக்குப் புவிசார் குறியீடு வழங்கப்பட்டது. இதனால் "அருணாச்சலப் பிரதேச காவ் தை (காம்தி அரிசி)" என்ற பெயர் இப்பகுதியில் விளையும் அரிசிக்கு மட்டுமே பிரத்தியேகமாக வழங்கப்பட்டது.  இதனால் இது அருணாச்சலப் பிரதேசத்திலிருந்து புவிசார் குறியீடு பெற்ற முதல் அரிசி வகையாகவும், அருணாச்சலப் பிரதேசத்திலிருந்து புவிசார் குறியீடு பெற்ற 3வது பொருளாகவும் ஆனது. புவிசார் குறியீடு அரிசியைச் சட்டவிரோத விற்பனை மற்றும் சந்தைப்படுத்தலிலிருந்து பாதுகாக்கிறது. மேலும் இதற்குச் சட்டப் பாதுகாப்பையும் தனித்துவமான அடையாளத்தையும் இந்த புவிசார் குறியீட்டுத் தகுதி வழங்குகிறது.

## மேற்கோள்கள்

பகுப்பு:இந்திய உணவுகள்
பகுப்பு:நெல் வகைகள்
குவாத்தமாலா பேருந்து விபத்து

**குவாத்தமாலா பேருந்து விபத்து** (Guatemala bus crash) 2025 ஆம் ஆண்டு பிப்ரவரி மாதம் 10 ஆம் நாளில் பேருந்து ஒன்று பள்ளத்தாக்கில் கவிழ்ந்து விழுந்ததால் நிகழ்ந்தது. அந்த பேருந்து பாலத்தின் மீது சென்றுகொண்டிருந்த போது சாலையோர தடுப்பின் மீது மோதி கட்டுப்பாட்டை இழந்து பள்ளத்தாக்கில் விழுந்தது. இந்தப் பேருந்து 115 அடி (35 மீட்டர்) உயரத்தில் இருந்து கழிவுநீர் கலந்த ஓடையில் தலைகீழாக விழுந்து பாதி நீரில் மூழ்கியது. பேருந்தில் பயணம் செய்த 71 பேரில் இந்த விபத்தில் 56 பேர் உயிரிழந்துள்ளதாக மீட்புப் பணியாளர்கள் தெரிவித்தனர். இவ்விபத்து இலத்தீன் அமெரிக்காவில் பல ஆண்டுகளில் நடந்த மோசமான சாலை விபத்துகளில் ஒன்றாகக் கருதப்படுகிறது. 
 
## பின்னணி
இலத்தீன் அமெரிக்காவில், குறிப்பாக பேருந்துகள் சம்பந்தப்பட்ட சாலை விபத்துகள் சமீபத்திய ஆண்டுகளில் வழக்கமாகிவிட்டன: 2018 ஆம் ஆம் ஆண்டு சனவரியில் பெருவில் 57 பயணிகளை ஏற்றிச் சென்ற பேருந்து, ஊவாச்சோவிலிருந்து இலிமாவுக்குச் செல்லும் வழியில் ஒரு இழுவை வண்டியில் ல் மோதியதில் 51 பேர் கொல்லப்பட்டனர்; மார்ச் 2015 ஆம் ஆண்டு மார்ச்சு மாதத்தில் பிரேசிலின் தெற்கு மாநிலமான சாண்டா கேடரினாவில் சுற்றுலா பேருந்து ஒன்று பள்ளத்தாக்கில் விழுந்து 54 பேர் இறந்தனர்; பிப்ரவரி 8 ஆம் தேதி, குவாத்தமாலா நகரில் விபத்துக்கு இரண்டு நாட்களுக்கு முன்பு, மெக்சிகோவில் உள்ள எசுகார்செகா-வில்லாகெர்மோசா நெடுஞ்சாலையில் ஒரு பேருந்தும் ஒரு  லாரியும் மோதியதில் 41 பேர் உயிரிழந்தனர்.

## விபத்து
சுமார் 4:30 மணியளவில் எல் புரோக்ரெசோ துறையின் ஒரு நகரமான சான் அகசுடின் அகாசாகுவாசுட்லானில் இருந்து குவாத்தமாலா நகரத்திற்கு 70 எண்ணிக்கைக்கும் மேற்பட்ட பயணிகளை ஏற்றிச் சென்ற ஒரு பேருந்து விபத்துக்கு உள்ளாகி தலைநகரில் ஒரு சாலை மற்றும் கழிவுநீர் மாசுபட்ட ஓடையைக் கடக்கும் ஒரு நெடுஞ்சாலை பாலமான புவென்ட் பெலிசிலிருந்து சுமார் 20 மீட்டர் (65 அடி) தொலைவில் விழுந்தது. தீயணைப்பு செய்தித் தொடர்பாளர் எட்வின் வில்லகிரானின் கூற்றுப்படி, விபத்தில் சிக்கியவர்களில் 52 பேர் சம்பவ இடத்திலேயே கொல்லப்பட்டனர், மேலும் நான்கு பேர் மருத்துவமனையில் சிகிச்சை பலனின்றி உயிரிழந்தனர். பயணிகள் எண்ணிக்கை தெளிவாகத் தெரியவில்லை. மோதலுக்கு சில நிமிடங்களுக்கு முன்பு பேருந்து அதிவேகத்தில் ஓடுவதை பதிவுக்காட்சிகள் காட்டியது.

## பின் விளைவுகள்
மத்திய அமெரிக்க நாடுகளில் ஒன்றான குவாத்தமாலாவில் பேருந்து ஒன்று பள்ளத்தாக்கில் கவிழ்ந்து விபத்திற்குள்ளானது. இவ்விபத்தில் ஓட்டுநருடன் சேர்ந்து 56 பேர் உயிரிழந்தனர். குவாத்தமாலா அரசாங்கம் இந்த சோக நிகழ்விற்காக  "தேசிய துக்கம்" அறிவித்தது.

## மேற்கோள்கள்

பகுப்பு:2025 நிகழ்வுகள்
பகுப்பு:குவாத்தமாலா
அயிலாங்குடி

**அயிலாங்குடி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய அயிலாங்குடி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 166.28 மீ. உயரத்தில், () என்ற புவியியல் ஆள்கூறுகள் கொண்டு அயிலாங்குடி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், அயிலாங்குடி ஊரின் மொத்த மக்கள்தொகை 1,902 பேர் ஆகும். இதில் 953 பேர் ஆண்கள் மற்றும் 949 பேர் பெண்கள் ஆவர்.
## சமயம்
### இந்துக் கோயில்கள்
இலக்குமி வராகர் கோயில் மற்றும் அய்யனார் கோயில் என்ற இந்துக் கோயில்கள்  அயிலாங்குடி பகுதியில் அமைந்துள்ளன.
## அரசியல்
அயிலாங்குடி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
காடுவெட்டி, அரியலூர்

**காடுவெட்டி** என்பது இந்தியா தமிழ்நாடு மாநிலத்தின் அரியலூர் மாவட்டத்திலுள்ள ஒரு புறநகர்ப் பகுதியாகும். இதற்கு முன்னர் இப்பகுதியானது திருச்சிராப்பள்ளி மாவட்டத்தில் அடங்கியது.
## அமைவிடம்
கடல் மட்டத்திலிருந்து சுமார் 42.15 மீ. உயரத்தில், () என்ற புவியியல் ஆள்கூறுகள் கொண்டு காடுவெட்டி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், காடுவெட்டி ஊரின் மொத்த மக்கள்தொகை 3,211 பேர் ஆகும். இதில் 1,575 பேர் ஆண்கள் மற்றும் 1,636 பேர் பெண்கள் ஆவர்.
## அரசியல்
காடுவெட்டி பகுதியானது, ஜெயங்கொண்டம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, சிதம்பரம் மக்களவைத் தொகுதி சார்ந்தது.
## மேற்கோள்கள்

பகுப்பு:அரியலூர் மாவட்டத்திலுள்ள ஊர்களும் நகரங்களும்
மு. உரூபகலா

**மு. உரூபாகலா** (*M. Roopakala*)(பிறப்பு 20 சூன் 1979) கருநாடகாவைச் சேர்ந்த ஒரு இந்திய அரசியல்வாதி ஆவார். இவர் கோலார் மாவட்டத்தில் உள்ள கோலார் தங்க வயல் சட்டமன்றத் தொகுதிக்கு 2023ஆம் ஆண்டு நடைபெற்ற கருநாடக சட்டமன்றத் தேர்தலில் போட்டியிட்டு வெற்றி பெற்று சட்டமன்ற உறுப்பினராக உள்ளார். இவர் இந்திய தேசிய காங்கிரசு கட்சியின் சார்பில் போட்டியிட்டு வெற்றி பெற்றார். இவர் பாஜகவின் அசுவினி சம்பங்கியை 50,467 வாக்குகள் வித்தியாசத்தில் தோற்கடித்தார். சனவரி 2024-இல், இவர் கருநாடக கைவினைத் தொழில் மேம்பாட்டுக் கழகத்தின் தலைவராக நியமிக்கப்பட்டார்.

## இளமை
உரூபாகலா, ஏழு முறை நாடாளுமன்ற உறுப்பினராக இருந்த கே. எச். முனியப்பாவின் மகள் ஆவார். இவர் 2016ஆம் ஆண்டு கருநாடக மாநில திறந்தவெளி பல்கலைக்கழகத்தில் முதுகலைப் பட்டப்படிப்பை முடித்தார். இவரின் கணவர் சசிதர் கருநாடக சட்டமன்ற செயலகத்தில் இயக்குநராக பணிபுரிகிறார்.

இவரின் தந்தை முனியப்பா, தனது மகள் உரூபாகலாவுக்கு அமைச்சரவையில் இடம் அளிக்கப்பட்டால், 2024 மக்களவைத் தேர்தலில் கோலாரில் போட்டியிலிருந்து விலக ஒப்புக்கொண்டார்.

## சர்ச்சை
சூன் 2023-இல், பெண்களுக்கு இலவச பயணத்திற்கான அரசாங்க சக்தி திட்டத்தைத் தொடங்கி வைத்து, சிறிது தூரம் பேருந்தை ஓட்டினார் உருப்காலா. இவ்வாறு சட்டமன்ற உறுப்பினர் ஒருவரைப்  பேருந்தை இயக்க அனுமதித்ததற்காக விமர்சனங்கள் எழுந்ததைத் தொடர்ந்து, கருநாடக சாலைப் போக்குவரத்துக் கழக கோலார் பிரிவு விசாரணைக்கு உத்தரவிட்டது. சட்டமன்றத் தேர்தலுக்கு முன்பு இவர் ரூ.8 கோடி மதிப்புள்ள சொத்துக்கள் தனக்கு உள்ளதாக அறிவித்தார்.

## மேற்கோள்கள்

பகுப்பு:1979 பிறப்புகள்
பகுப்பு:வாழும் மக்கள்
அன்னிஸ் காலண்ட்

**அன்னா வின்சென்ட் போடி காலண்ட்** (*Anna Vincent Bodey Calland*) (பிப்ரவரி 8,1879-டிசம்பர் 21,1943) ஓர் அமெரிக்கக் கவிஞர் ஆவார். இவரது கவிதைகள் பெரும்பாலும் இயற்கை கருப்பொருள்களில் இருந்தன. 1920 மற்றும் 1930 களில் *தி கிரைசிஸ்*, *ஓவர்லேண்ட் மன்த்லி* மற்றும் *கார்மல் பைன் கோன்* ஆகிய தலைப்புகளில் வெளியானது. எயிட்டி மற்றும் பூர்வீக அமெரிக்க நாட்டுப்புறக் கதைகளை அடிப்படையாகக் கொண்டு கவிதைகளையும் கதைகளையும் எழுதினார்.

## இளமை வாழ்க்கை
காலண்ட், ஒகையோவின் சாம்பெயின் கவுண்டியில் ஹென்றி சி. போடி மற்றும் சாரா எலிசபெத் வின்சென்ட் போடி ஆகியோரின் மகளாகப் பிறந்தார். இவரது குடும்பம் ஒரு பண்ணையைக் கொண்டிருந்தது. இவரின் தாயார் 1885 இல் இறந்தார். தனது குழந்தைப் பருவத்தை கிழக்கு ஓரிகனில் கழித்தார்.

## வெளியீடுகள்
1901 மற்றும் 1902 ஆம் ஆண்டுகளில், தொழில்முறைத் தோட்டக்காரர்களுக்கான பத்திரிகைகளான *பார்க் 'ஸ் ஃப்ளோரல்* இதழ் மற்றும் *தி ஃப்ளோரல்ட் வேர்ல்ட்* ஆகியவற்றில் காலண்ட் அடிக்கடி பங்களிப்பு செய்தார். இவரது கவிதைகள் தொகுப்புகளாக வெளியாகின. மேலும், *தி கிரைசிஸ்* மற்றும் *ஓவர்லேண்ட் மந்த்லி* உள்ளிட்ட தேசியப் பத்திரிகைகளில் வெளியிடப்பட்டன. “அன்னிஸ் காலண்ட் ஒரு உண்மையான திறமையையும் பொதுவாக நன்கு இயக்கப்பட்ட கவிதை நோக்கத்தையும் கொண்டுள்ளார்” என்று 1926 இல் *தி காமன்வீலில்* ஒரு விமர்சகர் எழுதினார். இவரது நான்கு கவிதைகள் 1930 ஆம் ஆண்டு *அரோல்ட் வினல்* தொகுத்த *கான்டினென்டல் ஆந்தாலஜி* என்ற தொகுப்பில் சேர்க்கப்பட்டன. 1930 களில் இவர் வெளியிட்ட கவிதைகள் உமாத்தில்லா பாரம்பரிய பாடல்கள் மற்றும் கதைகளிலிருந்து மொழிபெயர்க்கப்பட்டன. இவரது சிறுகதைகள் 1930 முதல் 1935 வரை கலிபோர்னியாவின் கார்மெல் நகரில் வெளியான *கார்மெல் பைன் கோன்* என்ற செய்தித்தாளில் தவறாமல் வெளிவந்தன.

காலண்டின் படைப்புகள் அவரது மரணத்திற்கு நீண்ட காலத்திற்கு முன்பே தொடர்ந்து தொகுக்கப்பட்டு மறுபதிப்பு செய்யப்பட்டன. இவரது கவிதைகளில் ஒன்றான "சிங்கிங் லைஃப்" 1958 இல் தேவாலய பயன்பாட்டிற்கு பரிந்துரைக்கப்பட்டது.  வெள்ளையராக  இருந்தாலும் இவரது கதைகள் 1910-2010 இல் ஆப்பிரிக்க அமெரிக்க பெண் எழுத்தாளர்களின் முழுமையான சிறுகதை தொகுப்பில் சேர்க்கப்பட்டுள்ளது.. இவரது "வூடூ" என்ற கவிதை, *ஸ்பெக்ட்ரல் ரியல்ம்ஸ்* (2016) என்ற “விசித்திரமான கவிதை இதழில்” மறுபதிப்பு செய்யப்பட்டது..

## சொந்த வாழ்க்கை
அன்னா போடி 1899 இல் *கோரி லீ காலண்ட்* என்பவரை மணந்தார். இவர்களுக்கு *லியோ* என்ற மகன் இருந்தார். அவர் ஒரு புகழ்பெற்ற கால்பந்து பயிற்சியாளராக ஆனார். தம்பதியினர் 1906 இல் விவாகரத்து செய்தனர். அன்னா, ஓரிகானின் யூஜினில் ஒரு விடுதியைஸ் என்பவரை மணந்தார்.

## இறப்பு
இவரின் கணவர் 1931 இல் இறந்தார். அன்னா காலண்ட் 1943 இல், தனது 64 வயதில் கலிபோர்னியாவில் இறந்தார்.

## மேற்கோள்கள்

பகுப்பு:அமெரிக்கப் பெண் எழுத்தாளர்கள்
பகுப்பு:அமெரிக்கக் கவிஞர்கள்
பகுப்பு:கல்வி நிறுவனங்கள் வாரியாக முன்னாள் மாணவர்கள்
பகுப்பு:1943 இறப்புகள்
பகுப்பு:1879 பிறப்புகள்
பெண்கள் தொடர்பான பாக்கித்தானியச் சட்டங்கள்

**பெண்கள் தொடர்பான பாக்கித்தானியச் சட்டங்கள்** (*Women related laws in Pakistan*) குடும்பம், பரம்பரை, வருவாய், சிவில் மற்றும் குற்றவியல் சட்டங்கள் போன்ற துறைகளில் பெண்களுக்கு அதிக அதிகாரம் வழங்குவதற்காக பாக்கித்தான் சட்டமன்றம் பல நடவடிக்கைகளை இயற்றியுள்ளது. பாலின வாதம் இல்லாமல் பேச்சு மற்றும் கருத்து சுதந்திரத்திற்கான பெண்களின் உரிமைகளைப் பாதுகாப்பதற்கான ஒரு முயற்சியாக இந்த நடவடிக்கைகள் உள்ளன. திருக்குர்ஆன் விவரிக்கும் கொள்கைகளை மனதில் கொண்டு இந்த நடவடிக்கைகள் இயற்றப்பட்டுள்ளன.

## சட்டங்கள்
பெண்களின் உரிமைகளை உறுதி செய்வதற்காக இசுலாமியச் சட்ட முறைமை சட்டம் (அனைத்து வகையான சொத்துக்களையும் வாரிசாகப் பெறும் பெண்ணின் உரிமையை நிவர்த்தி செய்கிறது), முஸ்லிம் குடும்பச் சட்டச் சட்டம் அல்லது முஸ்லிம் தனிநபர் சட்டம் (திருமணம், விவாகரத்து, பலதுணை மணம் மற்றும் பிற தனிப்பட்ட உறவுகள் தொடர்பான நடைமுறைகளிலிருந்து பெண்களைப் பாதுகாக்கும் நோக்கம் கொண்டது). மேலும், *ஹுதூத் கட்டளைச் சட்டம்* போன்ற சட்டங்கள் சட்டமாக்கப்பட்டுள்ளன. பெண்களை மட்டும் பலிகடாவாக்குவதன் மூலம் பெண்களின் உரிமைகளுக்கு குறுக்கு வழியில் செயல்படுவதாக *ஹுதூத்* அவசரச் சட்டம் கருதப்பட்டது. இது பெண்கள் பாதுகாப்பு மசோதா அறிமுகப்படுத்தப்பட்டதன் மூலம் சரி செய்யப்பட்டது.

## பாதுகாப்பு
பாலியல் துன்புறுத்தல் மசோதா பொது மற்றும் பணியிடங்களில் பெண்களின் பாதுகாப்பை உறுதி செய்வதற்காக உருவாக்கப்பட்டது. அதே நேரத்தில் பெண்களுக்கு எதிரான நடைமுறைகளைத் தடுக்கும் மசோதா, பெண்களின் பரம்பரை உரிமையைப் பறிக்கும் கட்டாயத் திருமணம் போன்ற பாரபட்சமான சமூக நடைமுறைகளிலிருந்து பெண்களை அரசியலமைப்பு ரீதியாகப் பாதுகாக்க முயன்றது. இந்த மசோதா குற்றவாளிகளுக்கு கடுமையான தண்டனைகளை உள்ளடக்கியது. அமிலக் கட்டுப்பாடு மற்றும் அமில குற்றத் தடுப்பு மசோதா, அமிலத்தின் இறக்குமதி, உற்பத்தி, போக்குவரத்து, பதுக்கல், விற்பனை மற்றும் வீச்சால் பாதிக்கப்பட்டவர்களுக்கு சட்டப்பூர்வ ஆதரவை வழங்குவதையும் நோக்கமாகக் கொண்டது.. அமிலத் தாக்குதல் தண்டனைகளில் பதினான்கு ஆண்டுகள் முதல் ஆயுள் தண்டனை வரை சிறைத்தண்டனையும் 1 மில்லியன் ரூபாய் வரை அபராதமும் அடங்கும்.

## அரசியலமைப்புச் சம உரிமைகள்
அரசியலமைப்பு ரீதியாக, பாக்கித்தான் முஸ்லிம் பெண்கள் வாக்களிக்கவும், தேர்தல்களில் பங்கேற்கவும், பொதுப் பதவிகளை வகிக்கவும், பெரும்பாலான தொழில்களைத் தொடரவும் முடியும்..

## திருமண வயதும் விவாகரத்தும்
பாக்கித்தானில் விவாகரத்து என்பது முஸ்லிம் திருமணக் கலைப்புச் சட்டம் (1939, 1961 இல் திருத்தப்பட்டது) மற்றும் குடும்ப நீதிமன்றச் சட்டம் (1964) ஆகியவற்றால் கட்டுப்படுத்தப்படுகிறது. குழந்தைத் திருமணத் தடைச் சட்டம் (1929) பெண்களின் திருமண வயதை 16 ஆக நிர்ணயித்துள்ளது. சிந்து மாகாணத்தில், சிந்து குழந்தைத் திருமணத் தடைச் சட்டத்தின் படி, திருமண வயது 18 ஆக நிர்ணயிக்கப்பட்டுள்ளது.

2021 ஆம் ஆண்டில் இலாகூர் உயர் நீதிமன்றம் பெண்கள் பாலியல் வல்லுறவு செய்யப்பட்டதாகக் கூறும் வழக்குகளில் கன்னித்தன்மை சோதனைகளைப் பயன்படுத்த தடை விதித்தது.

## இதனையும் காண்க

* பாக்கித்தானில் பெண்கள்
* இசுலாமியச் சட்ட முறைமை
* அமிலத் தாக்குதலால் பாதிக்கப்பட்டவர்களுக்கான சர்வதேச அறக்கட்டளை
* அமிலத் தாக்குதல்
* அவுரத் அணிவகுப்பு
* பாக்கித்தானில் பெண்ணியம்
* பாக்கித்தானில் ஆணவக் கொலைகள்
* பாக்கித்தானில் இந்து திருமணச் சட்டங்கள்
* பாக்கித்தானில் பாலியல் வல்லுறவு
* இஸ்லாத்தில் பெண்கள்
* பெண்களின் உரிமைகள்

## மேற்கோள்கள்

பகுப்பு:இசுலாமியச் சட்டம்